Správa zo zahraničnej pracovnej cesty

1.  Účastník ZPC:
            Ľubomír Kucka, PhDr., CVTI SR, Lamačská cesta 8/A, 811 04 Bratislava, prac.. odd.informačnej podpory transferu technológií, AJ, RJ
            Oľga Števková, Mgr. CVTI SR, Lamačská cesta 8/A, 811 04 Bratislava, prac. odd.informačnej podpory transferu technológií,, AJ, RJ

2.  Zahraničná pracovná cesta:
Turecko, Istanbul , 14.5. –16.5.2014, Grand Cevahir Hotel, konferencia PATLIB 2014, hradenie nákladov: Ľ. Kucka – 100% EPÚ , O. Števková – z prostriedkov národného projektu NITT SK.

3.  Rámcový program pobytu:
14.5. 2014 - prílet z Viedne do Istanbulu, ubytovanie, registráciu na konferencii; PATLIB 2014 15.5.2014, prednášky, workshopy (9.30 – 17.30 h);  16.5. 2014 PATLIB 2014: prednášky,workshopy(9.00-17.30) 
17.5.2014  odlet z Istanbulu do Viedne.

4.  Stručný priebeh rokovaní, resp. študijného pobytu:
Medzinárodná konferencia PATLIB 2014 sa konala v dňoch 14. mája – 16.mája v Istanbule. Spoluorganizátorom a hostiteľom konferencie bol Turecký patentový inštitút. Konferencie sa zúčastnilo 260 účastníkov zo všetkých členských krajín Európskej patentovej organizácie. Hlavnými témami konferencie boli úlohy PATLIB centier v procese transferu poznatkov a  technológií,  v podpore  pre malých a stredných podnikateľov v oblasti informácií o priemyselnom vlastníctve a jeho právnej ochrane. Program bol  rozčlenený na prednáškovú časť a workshopy. Počas konferencie odznelo 14 prednášok , prebehlo 12 workshopov a v dvoch seminároch sa predstavili firmy, ktoré sú producentmi databáz a softvérových nástrojov v oblasti patentových informácií. 
Medzi najzaujímavejšie patrili prednášky Dave Hopkinsa a Luke Burtona z Veľkej Británie, kde hovorili o úzkej spolupráci  PATLIB centier a podpore pre tieto centrá od UKIPO (Úradu pre duševné vlastníctvo Spojeného kráľovstva Veľkej Británie) 	,ďalej prednáška Mehmeta Nursad Sozera z Tureckého patentového inštitútu o novej organizácii PATLIB centier v Turecku a ich úlohách v transfere technológií.
Veľmi podnetnou bola prednáška Michela Poireau z Európskej komisie o projekte HORIZON 2020 a s ním spojených príležitostiach a výzvach pre PATLIB centrá.
Súčasťou konferencie bolo aj vyhodnotenie pilotného projektu EPÚ, zameraného na reorientáciu činnosti PATLIB centier, ktorý začal v novembri 2010 a trval do novembra 2013. Do projektu sa zapojilo 17 PATLIB centier z 11 krajín, medzi nimi bolo aj Stredisko PATLIB v CVTI SR. Pani Heidrun Krestel z Európskeho patentového úradu hodnotila projekt ako veľmi úspešný.

Podrobné informácie a prezentácie z prednášok sú k dispozícii u pracovníkov  Strediska patentových informácii.

5.  Odporúčané závery:
Získané poznatky je potrebné neustále využívať pri zabezpečovaní činnosti strediska PATLIB a plnení jeho úloh v procese transferu technológií. 

6.   Prehľad prinesenej dokumentácie a miesto jej uloženia
Získaná dokumentácia   bude k dispozícii v oddelení informačnej podpory transferu technológií (stredisko PATLIB). 

7.   Osobitne vyhodnotený očakávaný prínos ZPC
Odborné prednášky poskytli informácie o dôležitosti činnosti stredísk PATLIB v procese transferu technológií. Sprístupnili najaktuálnejší stav v oblasti patentových informácií a produktov a umožnili získať nové poznatky. Získané poznatky a prezentácie  predovšetkým z oblasti transferu technológií na univerzitách budú využité pri implementácii národného projektu NITT SK v oblasti poskytovania služieb vedeckej komunite.

8.    Spôsob zverejnenia výsledkov ZPC, prenos získaných informácií

Správa a informácie z konferencie budú sprístupnené ďalším pracovníkom inštitúcie, ktorí sa zaoberajú otázkami priemyselného vlastníctva a transferu technológií.

Súhlasím so zverejnením správy na internete
Áno

Správu vypracoval: Ľubomír Kucka, Oľga Števková
Dátum: 28.5.2014

Správu schválil:  prof. RNDr. J. Turňa, CSc., generálny riaditeľ CVTI SR